Държавен вестник, бр. 85, 2012 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  85
джетна класификация и по тримесечия и 
утвърждава бюджетните сметки на органите 
на съдебната власт. 
Чл. 12. (1) Висшият съдебен съвет органи­
зира и контролира изпълнението на бюджета 
на съдебната власт. 
(2) Висшият съдебен съвет съставя годишен 
отчет за касовото изпълнение на бюджета на 
съдебната власт по пълна бюджетна класифи­
кация с подробна обосновка и го представя 
за включване в отчета за изпълнение на дър­
жавния бюджет. 
Чл. 13. Висшият съдебен съвет определя 
с решение членовете на комисия „Бюджет 
и финанси“ – разпоредители с бюджета на 
съдебната власт, с право на първи подпис 
върху счетоводните документи и служители 
от администрацията на ВСС – с право на 
втори подпис. 
Чл. 14. Задължителното обществено и 
здравно осигуряване и задължителното за­
страховане срещу злополука на членовете на 
ВСС, съдиите, прокурорите и следователите, на 
съдебните служители, както и на държавните 
съдебни изпълнители и на съдиите по впис­
ванията се извършва за сметка на бюджета 
на съдебната власт. 
Г л а в а  т р е т а
ОРГАНИЗАЦИЯ НА РАБОТАТА НА ВИС­
ШИЯ СЪДЕБЕН СЪВЕТ
Раздел I
Комисии към Висшия съдебен съвет
Чл. 15. Висшият съдебен съвет избира от 
своя състав постоянни и временни комисии, 
които подпомагат дейността му. 
Чл. 16. (1) В постоянните комисии участват 
изборни членове на ВСС, които може да се 
променят след две години и половина. 
(2) Всяка комисия избира измежду члено­
вете си председател, а комисиите, които се 
състоят от повече от петима членове, изби­
рат и заместник-председател. Изборен член 
на ВСС може да бъде избран за председател 
или заместник-председател само на една по­
стоянна комисия.
(3) Всяка постоянна комисия има техни­
чески сътрудник и най-малко един експерт 
от администрацията на ВСС. Към комисията 
могат да бъдат привличани и външни експерти 
и/или консултанти.
(4) Членовете на ВСС, които не са членове 
на съответна комисия, могат да участват във 
всички нейни заседания без право да гласуват. 
(5) Постоянните комисии могат да създават 
от своя състав работни групи. 
(6) Всяка комисия може да възложи на един 
или повече от своите членове осъществява­
нето на представителни, проучвателни или 
други дейности, свързани с осъществяване 
на нейните функции. 
(7) Заседанията на постоянните коми­
сии са редовни и извънредни. Постоянните 
комисии имат редовни заседания един път 
седмично, чиито кратки стенографски прото­
коли се публикуват на интернет страницата 
на ВСС. 
(8) Дневният ред, периодичността и про­
дължителността на заседанията на комисиите 
се определят от тях. 
(9) Постоянните комисии заседават и вземат 
решения, ако присъстват повече от половината 
от общия брой на членовете им. Комисии­
те вземат решение с мнозинство повече от 
половината от присъстващите членове при 
явно гласуване. Решенията на комисиите се 
публикуват на страницата на ВСС. 
(10) Постоянната комисия се свиква на 
заседание от нейния председател или по ис­
кане най-малко на една трета от членовете є. 
(11) Комисиите могат да провеждат съв­
местни заседания, когато се разглеждат общи 
въпроси. Тези заседания се ръководят по спо­
разумение от един от председателите. 
(12) При съвместни заседания всяка ко­
мисия взема поотделно своето решение по 
обсъждания въпрос. При различни становища 
всяка комисия прави свой отделен доклад 
пред ВСС, като предлага проект на решение. 
(13) Постоянните комисии приемат свои 
вътрешни правила в съответствие с този 
правилник. 
(14) Висшият съдебен съвет може да из­
вършва промени във вида, броя и съставите 
на постоянните комисии. 
Чл. 17. Постоянните комисии на ВСС са: 
1. Комисия по предложенията и атести­
рането на съдии, прокурори и следователи; 
2. комисия „Професионална етика и пре­
венция на корупцията“;
3. Комисия по анализ и отчитане степента на 
натовареност на органите на съдебната власт;
4. Комисия по дисциплинарните произ­
водства;
5. комисия „Бюджет и финанси“;
6. комисия „Публична комуникация“; 
7. Комисия по правни въпроси;
8. комисия „Международна дейност“;
9. комисия „Професионална квалификация, 
информационни технологии и статистика“;
10. комисия „Съдебна администрация“;
11. Комисия по предотвратяване и уста­
новяване на конфликт на интереси и вза­
имодействие с Инспектората към Висшия 
съдебен съвет.
Чл. 18. (1) Висшият съдебен съвет може 
да създава временни комисии за изпълнение 
на конкретни задачи във връзка с неговите 
правомощия. За изпълнение на определени 
задачи могат да бъдат привличани външни 
специалисти.